Gedagtes oor gebed deur Bob en Debby Gass - Christian Motivations
Gedagtes oor gebed deur Bob en Debby Gass
Psalm 5:3 NV
Skape raak gewoond aan hul herder se stem, en leer om hom te vertrou vir alles wat hulle nodig het.
Hoe kan jy gewoond raak aan God se stem? Hier is 'n paar idees:
1) Gee vir God jou gedagtes as jy wakker word. Gee vir God die eerste sekondes van jou dag as jou kop nog op jou kussing rus en jou oë nog toe is. Sê dankie vir die nag se rus en sê: "Vandag behoort ek aan U." CS Lewis het geskryf: "Die oomblik wat jy wakker word, bestorm al jou wense en hoop vir die dag jou soos wilde diere, en jou eerste taak vir die dag is om teen hulle te stry. Jy moet luister na die ander, groter, sterker, stiller kant van jouself."
2) Gee vir God jou gedagtes as jy besig is om te wag. Ou getroudes het al die waarde van 'n gemeenskaplike stilte leer ken. Hulle hoef nie aanhoudend te gesels nie. Probeer om stil te wees saam met God. "Wees stil en weet Ek is God!" (Psalms 46:11 NLV). Dit gee jou die geleentheid om bewus te wees van God se nabyheid. "Ek bid dat hulle almal een mag wees, net soos U, Vader, in My is en Ek in U, dat hulle ook in Ons mag wees, sodat die wêreld kan glo dat U My gestuur het." (Johannes 17:21 NV).
Wanneer is jy die meeste bewus van Christus se teenwoordigheid in jou? Het jy Hom genooi om Homself te kom tuismaak in jou hart? Hoe het jou intieme verhouding met God ontwikkel in die afgelope paar jaar?
Sielskos: 1 Kon 21-22; Matt 20:1-16; Ps 66:13-20; Spr. 6:23-25
Psalms 46:11 NV
Gee vir God die gedagtes wat jy fluister. Christene het oor die jare ook die waarde van kort, kragtige gebede geleer. Dis gebede wat enige tyd op enige plek gefluister kan word. Frank Laubach het konstant met God in kontak gebly deur Hom vrae te vra. Hy het elke twee of drie minute gebid: "Doen ek wat U wil, Here?" Dink jouself in hoe sal dit wees om elke oomblik as potensiële tyd vir gesprek met God te sien. Teen die einde van jou lewe sou jy ses maande by rooi ligte stilgestaan het en vyf jaar lank in verskeie rye gestaan het. Hoekom gee jy nie hierdie oomblikke vir God nie? Eenvoudige frases soos "Dankie Vader", of "Ek staan op U Woord", of "Dit is my begeerte om U te dien" kan 'n gewone rit huis toe in 'n pelgrimstog verander. Jy hoef nie uit die kantoor uit te gaan of op jou knieë te val in jou kombuis nie. Jy kan bid net daar waar jy is. Sluit die dag af soos wat jy dit begin het - in gesprek met God. Dank Hom vir die goeie dele en vra vir Hom vrae oor die slegte dele. Vra Sy genade en krag. As jy jou oë toemaak, moet jy sekerheid vind in die belofte: "Waarlik, die Beskermer van Israel sluimer nie en Hy slaap nie." (Psalms 121:4 NV). As jy aan die slaap raak terwyl jy bid, is dit nie 'n probleem nie. Daar is geen beter plek om aan die slaap te raak as in jou Vader se arms nie.
Sielskos: Op 1-4; Matt 20:17-34; Ps 70; Spr. 6:26-28